CELEX: 32020D1714
Language: et
Date: 2020-11-16 00:00:00
Title: Komisjoni rakendusotsus (EL) 2020/1714, 16. november 2020, millega muudetakse rakendusotsust (EL) 2019/1119 seoses teatavate sõidukivälise laadimiseta hübriidelektrisõiduautode puhul kasutatava katsemetoodikaga ja alternatiivkütuste kasutamise arvessevõtmiseks ning rakendusotsust (EL) 2020/1339 seoses tagumiste ääretulelaternatega (EMPs kohaldatav tekst)

17.11.2020   
               
               
                  ET
               
               
                  Euroopa Liidu Teataja
               
               
                  L 384/9
               
            
         KOMISJONI RAKENDUSOTSUS (EL) 2020/1714,
         16. november 2020,
         millega muudetakse rakendusotsust (EL) 2019/1119 seoses teatavate sõidukivälise laadimiseta hübriidelektrisõiduautode puhul kasutatava katsemetoodikaga ja alternatiivkütuste kasutamise arvessevõtmiseks ning rakendusotsust (EL) 2020/1339 seoses tagumiste ääretulelaternatega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/631, millega kehtestatakse uute sõiduautode ja uute väikeste tarbesõidukite CO2-heite normid ning tunnistatakse kehtetuks määrused (EÜ) nr 443/2009 ja (EL) nr 510/2011, (1) eriti selle artikli 11 lõiget 4,
         ning arvestades järgmist:
         
                     (1)
                  
                  
                     Tootjad Audi AG, Bayerische Motoren Werke AG, Daimler AG, FCA Italy S.p.A, Ford-Werke GmbH, Honda Motor Europe Ltd, Hyundai Motor Europe Technical Center GmbH, Jaguar Land Rover Ltd, OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s, Toyota Motor Europe ja Volkswagen Nutzfahrzeuge esitasid 7. veebruaril 2020 komisjoni rakendusmääruse (EL) nr 725/2011 (2) artikli 12a kohase ühistaotluse (edaspidi „esimene taotlus“) komisjoni rakendusotsuse (EL) 2019/1119 (3) muutmiseks eesmärgiga muuta teatavate sõidukivälise laadimiseta M1-kategooria hübriidelektrisõidukite puhul kasutatavat katsemetoodikat.
                  
               
                     (2)
                  
                  
                     21. aprillil 2020 esitasid tootjad FCA Italy S.p.A, Jaguar Land Rover Ltd., OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s ja Ford-Werke GmbH rakendusmääruse (EL) nr 725/2011 artikli 12a kohase ühistaotluse (edaspidi „teine taotlus“) rakendusotsuse (EL) 2019/1119 muutmiseks, et võimaldada võtta arvesse veeldatud naftagaasi (LPG), surumaagaasi (CNG) ja etanooli (E85) kasutamist.
                  
               
                     (3)
                  
                  
                     Komisjon hindas kumbagi taotlust kooskõlas määruse (EL) 2019/631 artikliga 11, rakendusmäärusega (EL) nr 725/2011 ning dokumendiga „Technical Guidelines for the preparation of applications for the approval of innovative technologies pursuant to Regulation (EC) No 443/2009 and Regulation (EU) No 510/2011“ („Tehnilised suunised uuendusliku tehnoloogialahenduse heakskiitmise taotluse koostamiseks vastavalt määrusele (EÜ) nr 443/2009 ja määrusele (EL) nr 510/2011“) (2018. aasta juuli versioon (V2)) (4).
                  
               
                     (4)
                  
                  
                     Esimeses taotluses palusid taotlejad muuta rakendusotsuse (EL) 2019/1119 lisas esitatud katsemetoodikat, et võimaldada kohaldada sisepõlemismootoriga sõiduautode puhul kasutatavaid katsetingimusi ka sõidukivälise laadimiseta hübriidelektrisõidukite suhtes, mille mõõdetud kütusekulu ja CO2-heite väärtusi võib kasutada korrigeerimata kujul vastavalt komisjoni määruse (EL) 2017/1151 (5) XXI lisa 8. all-lisa 2. liite punktile 1.1.4.
                  
               
                     (5)
                  
                  
                     Taotlejad on esitanud oma taotluse toetuseks tõendid, millest nähtub, et asjaomasesse konkreetsesse kategooriasse kuuluvate sõidukivälise laadimiseta hübriidelektrisõidukite madalast elektrifitseerituse tasemest tulenevalt ei ole rakendusotsuse (EL) 2019/1119 lisa punktis 4.1.2 osutatud CO2 parandusteguri statistiliselt olulise väärtuse kindlakstegemine võimalik.
                  
               
                     (6)
                  
                  
                     Esitatud argumentidest lähtuvalt tuleks sõidukivälise laadimiseta hübriidelektrisõidukeid, mille mõõdetud kütusekulu ja CO2-heite väärtusi võib vastavalt komisjoni määruse (EL) 2017/1151 XXI lisa 8. all-lisa 2. liite punktile 1.1.4 kasutada korrigeerimata kujul, käsitada nende sõidukite madalast elektrifitseerituse tasemest tulenevalt kõnealuse uuendusliku tehnoloogialahendusega saavutatava CO2-heite vähenemise arvutamisel samaväärsena sisepõlemismootoriga sõidukitega. Seepärast tuleks kõnealusesse konkreetsesse kategooriasse kuuluvate sõidukivälise laadimiseta hübriidelektrisõidukite suhtes kohaldada sisepõlemismootoriga sõiduautode puhul kasutatavaid rakendusotsuse (EL) 2019/1119 lisas kirjeldatud katsetingimusi. Muude sõidukivälise laadimiseta hübriidelektrisõidukite puhul tuleks katsemetoodika muutmata jätta.
                  
               
                     (7)
                  
                  
                     Teise taotluse puhul on katsemetoodika täpsustamise eesmärgil surumaagaasi ja veeldatud naftagaasi jaoks kütuse teisendusteguri ja kütuse erikulu kasutuselevõtmine põhjendatud. Ent tulenevalt E85 piiratud kättesaadavusest liidu turul tervikuna ei peeta katsemetoodika kohaldamisel selle kütuse eristamist bensiinist põhjendatuks.
                  
               
                     (8)
                  
                  
                     Pöördelaternate ja staatiliste kohanevate valgustite kasutusteguritega seotud uuest teabest lähtuvalt on asjakohane asendada kõnealuste valgustite jaoks rakendusotsuses (EL) 2019/1119 sätestatud praegused kasutustegurid komisjoni rakendusotsuses (EL) 2020/1339 (6) sätestatud konservatiivsemate teguritega.
                  
               
                     (9)
                  
                  
                     Õiguskindluse tagamise huvides peaks tootjatel olema võimalus esitada teatava ajavahemiku jooksul tüübikinnitusasutusele taotlus CO2-heite vähenemise sertimiseks vastavalt rakendusotsuse (EL) 2019/1119 sellele versioonile, mis võeti vastu 28. juunil 2019. Käesoleva otsusega ette nähtud muudatused ei mõjuta nende sertifikaatide kehtivust, mis on välja antud kooskõlas rakendusotsuse (EL) 2019/1119 nimetatud versiooniga.
                  
               
                     (10)
                  
                  
                     Rakendusotsusega (EL) 2020/1339 heaks kiidetud kasutusviisi kohta esitatud tõenditest nähtub, et tagumistes ääretulelaternates tõhusate valgusdioodlampide kasutamise määr ei ületa komisjoni rakendusmääruse (EL) nr 427/2014 (7) artikli 2 lõike 2 punktis a osutatud turuosa künnisväärtust, ning seepärast tulnuks nimetatud laternad lugeda rakendusotsuse (EL) 2020/1339 kohaldamisalasse kuuluvaks. Seepärast on asjakohane muuta kõnealust otsust nii, et see hõlmaks ka tagumisi ääretulelaternaid.
                  
               
                     (11)
                  
                  
                     Kuna rakendusotsuse (EL) 2019/1119 kohaselt serditud CO2-heite vähenemist võib tootja keskmise eriheite arvutamisel võtta arvesse alates 2021. kalendriaastast, peaks käesolev otsus jõustuma viivitamata.
                  
               
                     (12)
                  
                  
                     Rakendusotsuseid (EL) 2019/1119 ja (EL) 2020/1339 tuleks seega vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2019/1119 muutmine
            Rakendusotsust (EL) 2019/1119 muudetakse järgmiselt.
            
                        1)
                     
                     
                        Artiklisse 4 lisatakse lõige 2a:
                        
                                    „2a.
                                 
                                 
                                    Kui kõnealune uuenduslik tehnoloogialahendus on paigaldatud kahekütuselisele või segakütuselisele sõidukile, registreerib tüübikinnitusasutus CO2-heite vähenemise järgmiselt:
                                    
                                                a)
                                             
                                             
                                                bensiini ja gaaskütuseid kasutavate kahekütuseliste sõidukite puhul CO2-heite vähenemise määr veeldatud naftagaasi või surumaagaasi kasutamisel;
                                             
                                          
                                                b)
                                             
                                             
                                                bensiini ja E85 kasutavate segakütuseliste sõidukite puhul CO2-heite vähenemise määr bensiini kasutamisel.“
                                             
                                          
                              
                  
                        2)
                     
                     
                        Artikkel 5 asendatakse järgmisega:
                        
                           „Artikkel 5
                           Üleminekuperiood ja ökoinnovatsioonikoodid
                           
                              1.   Tootja võib kuni 24. märtsini 2021 taotleda tüübikinnitusasutuselt CO2-heite vähenemise sertimist käesoleva otsuse selle versiooni kohaselt, mis võeti vastu 28. juunil 2019. Sellisel juhul märgitakse tüübikinnitusdokumentidesse ökoinnovatsioonikood „28“.
                           
                           
                              2.   Kui tootja taotleb tüübikinnitusasutuselt CO2-heite vähenemise sertimist käesoleva otsuse alusel ega osuta selle versioonile, mis võeti vastu 28. juunil 2019, märgitakse tüübikinnitusdokumentidesse ökoinnovatsioonikood „37“.
                           
                           
                              3.   Ökoinnovatsioonikoodiga „28“ või „37“ registreeritud CO2-heite vähenemist võib tootja keskmise eriheite arvutamisel arvesse võtta alates 2021. kalendriaastast.“
                           
                        
                     
                  
                        3)
                     
                     
                        Lisa muudetakse järgmiselt:
                        
                                    a)
                                 
                                 
                                    punkti 2 muudetakse järgmiselt:
                                    
                                                i)
                                             
                                             
                                                kanne CFi kohta asendatakse järgmisega:
                                                
                                                             
                                                         
                                                         
                                                            „CF – tabelis 5 määratletud teisendustegur“;
                                                         
                                                      
                                          
                                                ii)
                                             
                                             
                                                kanne VPe kohta asendatakse järgmisega:
                                                
                                                             
                                                         
                                                         
                                                            „VPe – tabelis 4 määratletud kütuse erikulu“;
                                                         
                                                      
                                          
                              
                                    b)
                                 
                                 
                                    punkti 4.1.1 muudetakse järgmiselt:
                                    
                                                i)
                                             
                                             
                                                pealkiri asendatakse järgmisega:
                                                
                                                            „4.1.1.
                                                         
                                                         
                                                            
                                                               Sisepõlemismootoriga sõiduautod ja sõidukivälise laadimiseta M1-kategooria hübriidelektrisõidukid, mille mõõdetud kütusekulu ja CO2-heite väärtusi võib vastavalt määruse (EL) 2017/1151 XXI lisa 8. all-lisa 2. liite punktile 1.1.4 kasutada korrigeerimata kujul“;
                                                         
                                                      
                                          
                                                ii)
                                             
                                             
                                                tabel 4 asendatakse järgmisega:
                                                
                                                   „Tabel 4
                                                
                                                
                                                   Kütuse erikulu
                                                
                                                
                                                            Mootoritüüp
                                                         
                                                         
                                                            Kütuse erikulu (VPe) [l/kWh]
                                                         
                                                      
                                                            Bensiinimootor/E85-l töötav mootor
                                                         
                                                         
                                                            0,264
                                                         
                                                      
                                                            Turboülelaaduriga bensiinimootor/E85-l töötav mootor
                                                         
                                                         
                                                            0,280
                                                         
                                                      
                                                            Diiselmootor
                                                         
                                                         
                                                            0,220
                                                         
                                                      
                                                            Veeldatud naftagaasil töötav mootor
                                                         
                                                         
                                                            0,342
                                                         
                                                      
                                                            Veeldatud naftagaasil töötav turboülelaaduriga mootor
                                                         
                                                         
                                                            0,363
                                                         
                                                      
                                                             
                                                         
                                                         
                                                            Kütuse erikulu (VPe) [m3/kWh]
                                                         
                                                      
                                                            Surumaagaasimootor (G20)
                                                         
                                                         
                                                            0,259
                                                         
                                                      
                                                            Turboülelaaduriga surumaagaasimootor (G20)
                                                         
                                                         
                                                            0,275“;
                                                         
                                                      
                                          
                                                iii)
                                             
                                             
                                                määratlus „CF: teisendustegur (l/100 km) - teisendamiseks (g CO2/km) [gCO2/l], nagu näidatud tabelis 5.“ asendatakse järgmisega:
                                                
                                                             
                                                         
                                                         
                                                            „CF – tabelis 5 määratletud teisendustegur“;
                                                         
                                                      
                                          
                                                iv)
                                             
                                             
                                                tabel 5 asendatakse järgmisega:
                                                
                                                   „Tabel 5
                                                
                                                
                                                   Kütuse teisendustegur
                                                
                                                
                                                            Kütuseliik
                                                         
                                                         
                                                            Teisendustegur (CF) [g CO2/l]
                                                         
                                                      
                                                            Bensiin/E85
                                                         
                                                         
                                                            2 330 
                                                         
                                                      
                                                            Diislikütus
                                                         
                                                         
                                                            2 640 
                                                         
                                                      
                                                            Veeldatud naftagaas
                                                         
                                                         
                                                            1 629 
                                                         
                                                      
                                                             
                                                         
                                                         
                                                            Teisendustegur (CF) [g CO2/m3]
                                                         
                                                      
                                                            Surumaagaas (G20)
                                                         
                                                         
                                                            1 795 “;
                                                         
                                                      
                                          
                                                v)
                                             
                                             
                                                tabelis 6 asendatakse nurgalaternat ja staatilist kohanevat valgustit käsitlevad kanded järgmisega:
                                                
                                                            „Nurgalatern
                                                         
                                                         
                                                            0,019
                                                         
                                                      
                                                            Staatiline kohanev valgusti
                                                         
                                                         
                                                            0,039“;
                                                         
                                                      
                                          
                              
                                    c)
                                 
                                 
                                    punkti 4.1.2 muudetakse järgmiselt:
                                    
                                                i)
                                             
                                             
                                                pealkiri asendatakse järgmisega:
                                                
                                                            „4.1.2.
                                                         
                                                         
                                                            
                                                               Sõidukivälise laadimiseta hübriidelektrisõidukid, mis ei kuulu punkti 4.1.1 kohaldamisalasse“;
                                                         
                                                      
                                          
                                                ii)
                                             
                                             
                                                tabeli 7 pealkiri asendatakse järgmisega:
                                                
                                                             
                                                         
                                                         
                                                            „Alalisvoolumuunduri kasutegur sõidukivalgustite eri ühendusvariantide puhul“;
                                                         
                                                      
                                          
                              
                                    d)
                                 
                                 
                                    punkti 4.2 muudetakse järgmiselt:
                                    
                                                i)
                                             
                                             
                                                punkti 4.2.1 pealkiri asendatakse järgmisega:
                                                
                                                            „4.2.1.
                                                         
                                                         
                                                            
                                                               Sisepõlemismootoriga sõiduautod ja sõidukivälise laadimiseta M1-kategooria hübriidelektrisõidukid, mille mõõdetud kütusekulu ja CO2-heite väärtusi võib vastavalt määruse (EL) 2017/1151 XXI lisa 8. all-lisa 2. liite punktile 1.1.4 kasutada korrigeerimata kujul“;
                                                         
                                                      
                                          
                                                ii)
                                             
                                             
                                                punkti 4.2.2 pealkiri asendatakse järgmisega:
                                                
                                                            „4.2.2.
                                                         
                                                         
                                                            
                                                               Sõidukivälise laadimiseta hübriidelektrisõidukid, mis ei kuulu punkti 4.2.1 kohaldamisalasse“.
                                                         
                                                      
                                          
                              
                  
         
            Artikkel 2
            Rakendusotsuse (EL) 2020/1339 muutmine
            Rakendusotsust (EL) 2020/1339 muudetakse järgmiselt.
            
                        1)
                     
                     
                        Artiklisse 1 lisatakse punkt n:
                        
                                    „n)
                                 
                                 
                                    tagumine ääretulelatern.“
                                 
                              
                  
                        2)
                     
                     
                        Lisa muudetakse järgmiselt:
                        
                                    a)
                                 
                                 
                                    tabelisse 3 lisatakse järgmine kanne:
                                    
                                                „Tagumine ääretulelatern
                                             
                                             
                                                12“;
                                             
                                          
                              
                                    b)
                                 
                                 
                                    tabelisse 4 lisatakse järgmine kanne:
                                    
                                                „Tagumine ääretulelatern
                                             
                                             
                                                0,36“.
                                             
                                          
                              
                  
         
            Artikkel 3
            Jõustumine
            Käesolev otsus jõustub seitsmendal päeval pärast selle avaldamist Euroopa Liidu Teatajas.
         
         
            Brüssel, 16. november 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 111, 25.4.2019, lk 13.
         
            (2)  Komisjoni 25. juuli 2011. aasta rakendusmäärus (EL) nr 725/2011, millega kehtestatakse sõiduautode vähese CO2-heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EÜ) nr 443/2009 (ELT L 194, 26.7.2011, lk 19).
         
            (3)  Komisjoni 28. juuni 2019. aasta rakendusotsus (EL) 2019/1119, millega lubatakse sõidukivälise laadimiseta hübriidelektrisõidukites kasutada tõhusaid valgusdiood-välisvalgusteid kui uuenduslikku tehnilist lahendust sõiduautode süsinikdioksiidiheite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 176, 1.7.2019, lk 67).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf.
         
            (5)  Komisjoni 1. juuni 2017. aasta määrus (EL) 2017/1151, millega täiendatakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite heitmetega (Euro 5 ja Euro 6) ning sõidukite remondi- ja hooldusteabe kättesaadavust, ning millega muudetakse Euroopa Parlamendi ja nõukogu direktiivi 2007/46/EÜ ning komisjoni määrust (EÜ) nr 692/2008 ja komisjoni määrust (EL) nr 1230/2012 ning tunnistatakse kehtetuks määrus (EÜ) nr 692/2008 (ELT L 175, 7.7.2017, lk 1).
         
            (6)  Komisjoni 23. septembri 2020. aasta rakendusotsus (EL) 2020/1339, millega kiidetakse Euroopa Parlamendi ja nõukogu määruse (EL) 2019/631 kohaselt heaks tõhusad valgusdiood-välisvalgustid kui innovatiivsed tehnoloogialahendused teatavate väikeste tarbesõidukite CO2 heite vähendamiseks kergsõidukite ülemaailmse ühtlustatud katsemenetluse kontekstis (ELT L 313, 28.9.2020, lk 4).
         
            (7)  Komisjoni 25. aprilli 2014. aasta rakendusmäärus (EL) nr 427/2014, millega kehtestatakse väikeste tarbesõidukite vähese CO2-heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EL) nr 510/2011 (ELT L 125, 26.4.2014, lk 57).